TROJA
Prieš 3200 metų
Po dešimtmečius trukusių karų Mikėnų karalius Agamemnonas
jėga privertė Graikijos karalystes susijungti į laisvą sąjungą.
Tik Tesalija liko neužkariauta.
Agamemnono brolis Menelajas, Spartos karalius, pavargo nuo kovų.
Jis siekia taikos su Troja, galingiausia
kylančios graikų valstybės varžove.
Achilas, stipriausias kada nors gyvenęs karys,
kaunasi graikų kariuomenėje. Bet jo panieka Agamemnono valdymui
grasina išardyti ir taip trapią sąjungą.
Žmones baugina neaprėpiama amžinybė.
Todėl mes klausiame savęs:
ar mūsų darbai bus žinomi praėjus amžiams?
Ar kiti žmonės dar girdės mūsų vardus, kai mūsų jau seniai nebus?
Ar domėsis, kokie mes buvome,
ar narsiai kovėmės,
ar karštai mylėjome?
Tesalija, Graikija
Sėkminga diena varnoms.
Išvesk kariuomenę iš mano žemės.
Tavo žemė man patinka.
Manau, liksime.
Kariai taip pat.
Už tave jie nesikaus.
Taip kalbėjo meseniečiai,
arkadai ir epėjai.
Bet dabar jie kaunasi už mane.
Neužvaldysi viso pasaulio, Agamemnonai.
Jis per didelis. Net tau.
Nenoriu matyti dar vienų skerdynių.
Baikime karą senoviškai.
Geriausias tavo karys prieš maniškį.
O jeigu mano karys laimės?
Visam laikui paliksiu Tesaliją.
Boagrijau!
Achilai!
Jis šitaip veikia daugelį didvyrių.
Būk atsargus įžeidinėdamas, senasis karaliau.
Karaliau, Achilo kariuomenėje nėra.
Kur jis?
Liepiau pasiuntinukui jį surasti.
Sapnavau gražų sapną.
Labai gražų sapną.
Mane siuntė karalius Agamemnonas. Jam reikia
Pasikalbėsiu su karaliumi iš ryto.
Pone, dabar rytas.
Jie jūsų laukia.
Ar tiesą pasakoja apie jus?
Šneka, kad jūsų mama - nemirtinga deivė.
Šneka, kad jūsų neįmanoma nužudyti.
Tada nevargčiau su tuo skydu, tiesa?
Bet tesalietis, su kuriuo kausitės,
didžiausias iš mano matytų vyrų. Nenorėčiau stoti prieš jį.
Todėl niekas neprisimins tavo vardo.
Achilas!
Reikėtų atidėti kovą rytdienai, kai būtum geriau pailsėjęs.
Turėčiau tave nuplakti už įžūlumą.
Tada stok į mūšį.
Achilai. Achilai.
Pažvelk į vyrų veidus. Gali išgelbėti šimtus jų.
Kardo mostu gali baigti šį karą.
Tegu jie grįžta namo pas žmonas.
Įsivaizduok karalių, kuris pats kaunasi mūšyje. Ar ne įspūdingas reginys?
Iš visų dievų globojamų karvedžių jo nekenčiu labiausiai.
Achilas! Achilas!
Ar kito neatsiras?
Kas tu, kary?
Aš Achilas. Pelėjo sūnus.
Achilas?
Prisiminsiu šį vardą.
Tesalijos valdovas turi šį skeptrą.
Atiduok jį savo karaliui.
Jis ne mano karalius.
Spartos uostas, Graikija
Brolystė! Brolystė! Draugystė, valio!
Trojos karalaičiai, šį paskutinį bendrą vakarą
jus sveikina karalienė Elena ir aš.
Anksčiau mes nesutarėme, tiesa.
Sparta ir Troja kariavo ne viename mūšyje. Ir abi puikiai kovojo!
Bet aš visada gerbiau jūsų tėvą.
Priamas - puikus karalius, geras žmogus.
Gerbiau jį kaip priešininką. Dabar gerbiu kaip sąjungininką.
Hektorai, Pari, jaunieji karalaičiai. Atsistokite čia.
Išgerkite su manim.
Išgerkime už taiką. Už taiką tarp Trojos ir Spartos.
Tegu dievai vilkus palieka kalnuose, o moteris  mūsų guoliuose.
Už dievus. - Už dievus.
Tau nereikėtų čia būti.
Šitaip sakei ir vakar naktį.
Vakarykštė naktis buvo klaida.
O užvakarykštė?
Šią savaitę padariau daug klaidų.
Nori, kad išeičiau?
Išgersime už Dionizą, vyno gausaus valdovą.
Išgersime už Dionizą. Pripilkite pilnas taures.
Kriauklės iš Propončio jūros.
Gražios.
Bet negaliu jomis puoštis.
Menelajas užmuštų mus abu.
Nebijok jo.
Aš nebijau mirties.
Bijau rytojaus.
Bijau pamatyti, kaip tu išplauki, ir žinoti, kad niekada negrįši.
Prieš tau atvykstant į Spartą, gyvenau kaip šmėkla.
Vaikščiojau, valgiau, plaukiojau jūroje
Bet buvau šmėkla.
Nebijok rytojaus.
Keliauk su manimi.
Nejuokauk su manimi. Nejuokauk.
Jei keliautum, mes niekada nebūtume saugūs.
Vyrai mus medžiotų, dievai prakeiktų.
Bet aš tave mylėsiu.
Kol sudegins mano kūną
Aš tave mylėsiu.
Gražus rytas. Poseidonas laimina mūsų kelionę.
Kartais dievai laimina iš ryto, bet prakeikia po pietų.
Broli, ar tu mane myli?
Ar gintum mane nuo visokio priešo?
Kai pastarąjį kartą šitaip kalbėjai,
buvai dešimties metų ir ką tik pavogęs tėvo žirgą.
Ką šį kartą padarei?
Turiu tau kai ką parodyti.
Kur ji?
Prisiekiu dievų tėvu, nupjausiu tau galvą, jei nepasakysi!
Karaliau!
Ji išvyko.
Su trojiečiais.
Šitas žvejys matė ją lipančią į jų laivą.
Su trojiečiais?
Ji buvo su jaunuoju Pariu.
Parenkite man laivą.
Apsigręžkime. Atgal į Spartą.
Aukščiau bures!
Palauk, palauk.
Kvaily tu! - Išklausyk mane
Ar suvoki, ką padarei?
Ar žinai, kiek metų tėvas triūsė dėl taikos?
Aš ją myliu.
Tau visa tai tik žaidimas, ar ne?
Bastaisi iš miesto į miestą, sanguliauji su pirklių žmonomis
ir šventyklų merginomis, o kalbi, tarsi išmanytum apie meilę.
O tėvo meilė? Tu ją apspjaudei, atsivesdamas tą moterį į laivą.
O meilė tėvynei?
Sutiktum, kad Troja būtų sudeginta dėl tos moters?
Aš neleisiu, kad dėl jos kiltų karas.
Ar aš galiu kalbėti?
Tai, ką sakai, yra tiesa. Padariau žalos tau ir mūsų tėvui.
Jei nori grąžinti Eleną į Spartą, sutinku.
Bet aš vyksiu su ja.
Į Spartą? Jie tave nužudys.
Tai žūsiu kovodamas.
Ak, kaip didvyriška. Žūsi kovodamas.
Sakyk, broliuk, ar esi užmušęs žmogų? - Ne.
Ar matei, kaip vyras miršta mūšyje? - Ne.
Aš žudžiau, girdėjau ir stebėjau juos mirštant.
Vaizdas nešlovingas.Nepoetiškas.
Sakai, kad nori mirti dėl meilės,
bet neišmanai nei apie mirtį, nei apie meilę.
Vis tiek vyksiu su ja.
Aš tavęs neprašau kariauti mano karo.
Jau paprašei.
Į Troją!
Apgręžti laivą!
Iškelti bures!
Mikėnai, Graikija
Noriu ją susigrąžinti.
Žinoma, nori.
Ji graži moteris.
Noriu, kad ji grįžtų ir aš galėčiau nužudyti ją savo rankomis.
Ir nenurimsiu, kol nesulyginsiu Trojos su žeme.
Maniau, sieki taikos su Troja.
Reikėjo paklausyti tavęs.
Taika - tik moterims ir silpniesiems.
Imperijas kuria karai.
Visą gyvenimą buvau greta tavęs, koviausi su tavo priešais.
Tu vyresnysis brolis, tau tenka šlovė. Šitaip sutvarkytas pasaulis.
Bet ar aš kada nors skundžiausi, broli? Ar kada nors ko nors prašiau?
Niekada.
Tu garbingas vyras.
Ar eisi su manimi į šį karą, broli?
Savo brolio žmoną laikiau kvaila moterimi.
Bet ji, pasirodo, gali būti naudinga.
Trojiečių dar niekas neužkariavo.
Sako, kad jų neįmanoma užkariauti.
Senasis karalius Priamas mano, kad jis nepasiekiamas už aukštų sienų.
Tiki, kad saulės dievas apsaugos jį.
Bet dievai saugo tik stipriuosius!
Jei Troja kris,
aš vienas valdysiu Egėją.
Hektoras vadovauja geriausiai kariuomenei rytuose.
Pulsiu juos su tokia jėga, kokios pasaulis nematė.
Man reikia visų Graikijos karalių ir jų armijų.
Iš ryto siųsk pasiuntinius.
Ir paskutinis dalykas.
Mums reikia Achilo ir jo mirmidonų.
Achilas.
Jis nevaldomas. Gali kovoti ir už mus, ir už trojiečius.
Turime ne valdyti jį, o paleisti nuo pasaitėlio.
Tas vyras gimęs atimti gyvybes.
Taip, jis gabus karys. Bet jis kelia grėsmę viskam, ką sukūriau.
Iki manęs Graikija buvo niekas. Aš suvienijau visas Graikijos karalystes.
Iš ugnies garbintojų ir gyvačių valgytojų sukūriau tautą!
Sukūriau ateitį, Nestorai. Aš!
Achilas yra praeitis.
Vyras, kuris kaunasi be vėliavos ir nėra lojalus nė vienai šaliai.
Kiek mūšių mes laimėjome jo kardo ašmenimis?
Šis karas bus pats didžiausias.
Ir mums reikia geriausio kario.
Jis klausys tik vieno žmogaus.
Pitija, Graikija
Niekada nedvejok.
Nerviniesi?
Apstulbęs iš išgąsčio.
Sakei man niekada nekeisti kardo rankenos.
Taip. Kai išmoksi juo naudotis, manęs nebeklausysi.
Tavo svetingumas sparčiai tampa legenda.
Patroklas, mano pusbrolis.
Odisėjas, Itakės karalius.
Patroklai, gerai pažinojau tavo tėvus.
Aš jų ilgiuosi.
Dabar jis tave globoja?
Mokaisi iš paties Achilo.
Karaliai už tai kažin ką atiduotų.
Ar tave siunčia Agamemnonas?
Reikia pasikalbėti.
Už jį aš nesikausiu.
Aš neprašau tavęs kautis už jį.
Prašau kautis už graikus.
Ar graikams nusibodo kautis tarpusavyje?
Dabar - taip.
Trojiečiai man nepadarė nieko blogo.
Jie įžeidė Graikiją.
Jie įžeidė vieną graiką, nesugebėjusį sulaikyti žmonos. Ar tai mano reikalas?
Tavo reikalas - karas, bičiuli.
Tikrai?
Tas vyras nežino, kas yra garbė.
Tegu Achilas kovoja dėl garbės. Tegu Agamemnonas kovoja dėl valdžios.
Tegu dievai nusprendžia, kuriam suteikti šlovę.
Už Graikiją!
Pamiršk Agamemnoną.
Kovok už mane.
Mano žmona jausis ramesnė žinodama, kad kauniesi man prie šono.
Ir man bus geriau.
Mes siųsime neregėtai didelį laivyną.
Tūkstantį laivų.
Ar karalaitis Hektoras yra tikrai geras karys?
Geriausias iš trojiečių.
Sako, kad geresnis už visus graikus.
Jei net tavo pusbrolis atsisakys,
tikiuosi, kad tu prisidėsi, Patroklai. Tavo stipri ranka mums praverstų.
Savo gudrybes taikyk man, ne pusbroliui.
Tu turi kardą, aš  gudrybių.
Žaidžiame su tais žaisliukais, kuriuos kiekvienam davė dievai.
Išplaukiame į Troją po trijų dienų.
Šitas karas nebus užmirštas.
Nebus užmiršti ir jame kovoję didvyriai.
Žinojau, kad jie ateis tavęs.
Gerokai prieš tau gimstant žinojau, kad ateis.
Jie nori, kad kautumeisi Trojoje.
Suversiu tau kitą kriauklių vėrinį.
Tokį, kokius vėriau tau vaikystėje.
Prisimeni?
Mama, šiąnakt aš apsispręsiu.
Jei liksi Larisoje, rasi ramybę.
Sutiksi nuostabią moterį.
Susilauksi sūnų ir dukterų, o jie irgi susilauks savo vaikų.
Jie tave mylės.
Kai tavęs nebebus, jie tave prisimins.
O kai mirs tavo vaikai ir vaikų vaikai,
tavo vardas išnyks.
Jei vyksi į Troją, tave apgaubs šlovė.
Tūkstančius metų rašys istorijas apie tavo pergales.
Pasaulis prisimins tavo vardą.
Jei vyksi į Troją,
namo nebegrįši,
nes tavo šlovė eina greta su tavo likimu.
Ir aš tavęs daugiau nebematysiu.
Troja
Sūnau. -Tėve.
Pari.
Tėve. Čia Elena.
Elena? Elena iš Spartos?
Elena iš Trojos.
Girdėjau gandus apie tavo grožį.
Bent kartą gandai pasitvirtino.
Sveika atvykusi.
Eikš. Tu tikriausiai pavargai.
Žiūrėk.
Jis paaugo.
Jis stiprus.
Briseide! - Pari!
Mieloji pussesere, tu kas mėnesį gražėji.
Briseidė. Dabar Apolono tarnaitė.
Trojos jaunuoliai liko nepatenkinti, kai Briseidė pasirinko nekaltybės drabužius.
Tėve,...
Mums šito mažiausiai reikia.
Tokia dievų valia. Viskas jų rankose.
Bet stebiuosi, kad leidai jam ją atsivežti.
Jei būčiau leidęs jam kautis su Menelaju,
dabar degintum sūnaus kūną, o ne sveikintum atvykusią dukterį.
Galime siųsti pas Menelają taikos pasiuntinius.
Pažįsti Menelają. Jis prikals jų galvas prie vartų.
Ką man patartum?
Įsodink ją į laivą ir išsiųsk namo.
Moterys myli Parį, jis jas taip pat, bet čia - kitas dalykas.
Jis kažkaip pasikeitė.
Jei išsiųsiu Eleną atgal pas Menelają, jis seks iš paskos.
Čia - mano šalis, čia - mano žmonės.
Nenoriu matyti, kaip jie kenčia, kad brolis turėtų trofėjų.
Jos atsiimti atvyks ne tik spartiečiai.
Menelajas jau kreipėsi į Agamemnoną.
O Agamemnonas jau seniai trokšta mus sunaikinti.
Ištisus šimtmečius priešai mus puola. Mūsų sienos atlaikys.
Tėve, šito karo nelaimėsime.
Mus sergsti Apolonas.
Net Agamemnonas neprilygsta dievams.
O keliems pulkams vadovauja saulės dievas?
Nesišaipyk iš dievų.
Jie atvyksta manęs.
Vėjas neša juos artyn.
O jeigu mes išvyktume?
Šiąnakt. Tuoj pat.
Jei nueitume į arklides, paimtume du žirgus ir išvyktume?
Jotume į rytus nesustodami.
Kur nuvyktume?
Kuo toliau nuo čia.
Medžiočiau elnius, triušius. Išmaitinčiau mus abu.
Bet čia - mūsų namai.
Dėl manęs tu palikai namus.
Sparta niekada nebuvo mano namai.
Šešiolikos metų tėvai atsiuntė mane ištekėti už Menelajo.
Ten niekada nebuvo mano namai.
Mes gyvensime iš to, ką duos žemė.
Neturėsime rūmų. Neturėsime tarnų. Mums jų ir nereikia.
O tavo šeima?
Mes apsaugotume mano šeimą. Jei mūsų čia nebebus, kam kariauti?
Menelajas nenusileis. Jis ras mus ir pasaulio krašte.
Jis šitų kraštų nepažįsta. Aš pažįstu.
Po dienos kelionės mūsų niekas neberas.
Nepažįsti Menelajo.
Nepažįsti jo brolio.
Jie sudegins kiekvieną Trojos namą, kad rastų mus.
Nepatikės, kad mes išvykome.
Net jei patikės, degins iš keršto.
Tada palengvinsiu jam užduotį rasti mane.
Prieisiu prie jo ir pasakysiu, kad tu esi mano.
Koks tu dar jaunas, mano meile.
Pone, ar palauksime kitų?
Mus čia atvedė kariauti, tiesa?
Taip, bet Agamemnonas įsako
Tu kariauji už mane, ar už Agamemnoną?
Už jus, pone.
Tai ir kariauk už mane. O Agamemnono tarnai tegu kariauja už jį.
Juodos burės.
Tai Achilas.
Ką tas kvailys daro?
Ketina užkariauti Trojos pakrantę su penkiasdešimčia vyrų?
Atlaisvinkite kelią!
Tektonai, ar Apolono kariai pasirengę?
Laukia prie miesto vartų.
Gerai. Tuoj būsiu ten.
Lisandrai. Ar armija greitai pasirengs?
Pusė vyrų tebekeliauja iš kaimų. Reikia juos apginkluoti. Skirti tinkamus vadus.
Kiek tai truks?
Iki vidurdienio.
Pasistenk greičiau.
Patroklai.
Padėk savo ietį.
Aš kausiuos su trojiečiais, pusbroli. - Ne šiandien.
Bet aš pasirengęs. Tu išmokei mane kautis.
Tu gabus mokinys. Bet tu dar ne mirmidonas.
Pažvelk į tuos vyrus.
Aršiausi kariai visoje Graikijoje.
Kiekvienas liejo už mane kraują. Tu saugosi laivą.
Bet juk vyks karas.
Aš negalėsiu kautis su trojiečiais, jei nerimausiu dėl tavęs. Saugok laivą.
Trojiečiai!
Visą gyvenimą laikiausi moralės kodekso.
Tas kodeksas paprastas:
gerbk dievus, mylėk savo moterį
ir gink savo šalį.
Troja mums visiems yra motina.
Kaukimės už ją!
Mirmidonai, mano kardo broliai.
Aš mieliau kausiuosi šalia jūsų negu šalia tūkstantinės armijos.
Tegu niekas nepamiršta, kokie mes grėsmingi. Mes liūtai.
Ar žinote, kas jūsų ten laukia? Už tos pakrantės.
Nemirtingumas! Imkite Troją! Ji jūsų!
Rikiuokitės į gretas!
Šis vyras nori mirti!
Kai duosiu komandą!
Prasiveržkite!
Pažiūrėkite į jį. Pasiglemžė šlovę.
Irkluokite, tinginių pančiai.
Graikai žūsta! Irkluokite!
Tiems vyrams apačioje reikia pagalbos. Greičiau.
Tektonai, su manimi!
Pulkite iš sparno!
Achilas! Achilas!
Traukitės į miestą! Traukitės į miestą!
Saulės dievas yra Trojos globėjas. Mūsų priešo globėjas.
Grobkite viską, ką rasite.
Jums leidus, pone.
Kalbėk.
Apolonas mato viską. Gal neišmintinga įžeidinėti jį.
Įspėk vyrus. Palauk.
Tu arba labai drąsus, arba labai kvailas, jei vejiesi mane vienas.
Tu tikriausiai Hektoras.
Ar žinai, kas aš?
Tie šventikai buvo neginkluoti.
Kaukis su manimi!
Kam žudyti tave, Trojos karalaiti, dabar,
kai niekas nematys, kaip tu krisi?
Ko tu čia atvykai?
Apie šitą karą kalbės ir po tūkstančio metų.
Po tūkstančio metų nebeliks nė mūsų kaulų dulkių.
Taip, karalaiti. Bet mūsų vardai išliks.
Grįžk namo. Išgerk vyno, pamylėk žmoną.
Rytoj mes kausimės.
Kalbi apie karą kaip apie žaidimą.
Bet kiek žmonų lauks prie Trojos vartų savo vyrų, kurių nebepamatys?
Tavo brolis jas paguos. Girdėjau, kad jam sekasi žavėti svetimas žmonas.
Pone, jūs jį paleisite?
Per ankstyvas metas žudyti karalaitį.
Achilai.
Ajaksai.
Tu bebaimis kaip dievas. Man garbė kautis greta tavęs.
Man taip pat.
Jei būtumėte plaukę dar lėčiau, atvyktumėt karui pasibaigus.
Galiu praleisti pradžią, svarbu dalyvauti pabaigoje.
Pone?
Noriu jums kai ką parodyti.
Vyrai rado ją pasislėpusią šventykloje.
Jie nusprendė, kad ji galėtų jus palinksminti.
Kuo tu vardu?
Ar negirdėjai?
Tu nužudei Apolono šventikus.
Penkiose šalyse žudžiau vyrus, bet šventikų  niekada.
Tada nužudė tavo kariai.
Saulės dievas tau atkeršys.
Tai ko jis laukia?
Tinkamos akimirkos smogti.
Jo šventikai negyvi, o tu belaisvė.
Manau, jūsų dievas manęs bijo.
Bijo? Apolonas  saulės valdovas. Jis nieko nebijo.
Tai kur jis?
O tu - tik paprastas žmogžudys. Nieko neišmanai apie dievus.
Išmanau daugiau negu jūsų šventikai.
Aš mačiau dievus.
Tu iš karaliaus šeimos, ar ne?
Daug metų kalbėjaisi su žmonėmis iš aukšto.
Tu - iš karaliaus šeimos.
Kuo tu vardu?
Net Apolono tarnai turi vardus.
Briseidė.
Ar tu bijai, Briseide?
O ar turėčiau bijoti?
Pone.
Jus kviečia Agamemnonas.
Karaliai susirinko švęsti pergalę.
Šiandien tu gerai koveisi.
Pone.
Ko tau reikėjo Trojoje?
Juk atvykai ne Spartos karalienės.
Ko ir visiems vyrams.
Tik man reikia daugiau.
Nebijok manęs, mergaite.
Tu vienintelė iš visos Trojos esi saugi.
Tu laimėjai didelę pergalę, karalių karaliau.
Niekas nesitikėjo, kad Trojos pakrantę užgrobsime taip lengvai.
Puiki dovana, Triopai.
Rytoj tu su pirmaisiais įžengsi į Trojos gatves.
Mano tėvas Nelėjas šį indą pasidirbino pergalei prieš kipriečius pažymėti.
Dovanoju ją tau.
Dar didesnės pergalės garbei.
Ačiū, senasis bičiuli.
Rytoj vakarienę valgysime Trojos soduose.
Palikite mus.
Kare jauni vyrai miršta, o seni - kalbasi. Tu šitai žinai.
Pamiršk politiką.
Atrodo, laimėjai didelę pergalę.
Tu tikriausiai nepastebėjai. Iš ryto Trojos pakrantė dar priklausė Priamui.
Po pietų ji jau priklauso Agamemnonui.
Turėk sau pakrantę. Aš čia atvykau ne smėlio.
Ne.
Tu atvykai tam, kad tavo vardas skambėtų per amžius.
Šiandien laimėta didelė pergalė.
Bet ne tu ją laimėjai.
Karaliai nesiklaupė prieš Achilą.
Karaliai nepareiškė pagarbos Achilui.
Karaliai buvo per toli, kad matytų. Mūšį laimėjo kariai.
Istorija prisimena karalius,
ne karius.
Rytoj mes sudaužysime Trojos vartus.
Pastatysiu pergalės paminklus visose Graikijos salose.
Akmenyje iškalsiu Agamemnono vardą.
Būk atsargus, karalių karaliau. Iš pradžių tau reikia pergalės.
Tavo vyrai nusiaubė Apolono šventyklą, tiesa?
Nori aukso  pasiimk.
Tai mano dovana tavo drąsai pagerbti. Imk kiek nori.
Aš jau turiu.
Afarėjau!
Haimonai!
Karo grobis.
Jums neprieštarauju, bet jei jos nepaleisite, namų nebepamatysit.
Spręskit.
Sargyba!
Liaukitės!
Šiandien žuvo per daug žmonių.
Tavo tragedija ta, kad žudyti - vienintelis tavo talentas.
Nenoriu, kad dėl manęs būtų žudoma.
Galingąjį Achilą sutramdė vergė.
Liepsiu jai paruošti man vonią.
O tada
kas žino?
Ak, tu, senas vynmaiši!
Aš dar spėsiu pamatyti tavo lavoną ir nusijuokti prie jo!
Jei jie nori karo, gaus karą.
Geriausi Trojos kariai prilygsta geriausiems graikų kariams. Tikrai.
Geriausių graikų yra dvigubai daugiau negu geriausių trojiečių.
Glaukai, tu koveisi už mane 40 metų. Ar galime laimėti šį karą?
Mūsų sienų dar niekas nepralaužė.
Mūsų lankininkai geriausi pasaulyje.
Ir mes turime Hektorą.
Taip, mes galime laimėti.
Šiandien kalbėjausi su dviem valstiečiais.
Jie matė erelį, naguose nešantį gyvatę.
Tai Apolono ženklas.
Rytoj mes laimėsime didelę pergalę.
Paukščių ženklai.
Norite planuoti strategiją pagal paukščių ženklus.
Hektorai, būk pagarbesnis.
Šventikas yra dievų tarnas.
O aš esu Trojos tarnas.
Visada gerbiau dievus, tėve, tu žinai.
Bet šiandien koviausi su graiku, kuris išniekino Apolono statulą.
Apolonas jo nenutrenkė.
Dievai nepadės mums šiame kare.
Karo nebus.
Tai ne valstybių nesutarimas.
Tai dviejų vyrų ginčas.
Nebenoriu, kad dėl manęs žūtų daugiau trojiečių.
Pari.
Rytoj rytą pareikalausiu iš Menelajo teisių į Eleną.
Tas, kuris laimės, parsives ją namo.
Kas pralaimės, sudegs lauže dar prieš saulėlydį.
Tėve.
Atleisk už skausmą, kurį tau suteikiau.
Ar tu ją myli?
Tu didis karalius, nes labai myli savo šalį.
Kiekvieną želmenį.
Kiekvieną smiltelę.
Kiekvieną upės akmenį.
Tu myli visą Troją.
Štai taip aš myliu Eleną.
Aš kariavau daug karų.
Vienus - dėl žemių, kitus  dėl valdžios ar šlovės.
Kovoti dėl meilės prasmingiau.
Bet kovosiu ne aš.
Trojos kardas.
Juo kovėsi mano tėvas, anksčiau - jo tėvas
ir šitaip nuo pat Trojos įkūrimo.
Šis kardas rašė mūsų tautos istoriją.
Rytoj pasiimk jį.
Tame karde gyva Trojos dvasia.
Kol jis trojiečio rankose,
mūsų tauta turi ateitį.
Vyras, nužudęs Tektoną prie Apolono šventyklos.
Dar neregėjau šitaip sviedžiant ieties.
Neįsivaizduojamas metimas.
Neik rytoj kautis.
Maldauju, neik.
Rytoj kausis Paris, ne aš.
50 000 graikų atplaukė ne pamatyti, kaip kaunasi tavo brolis.
Tu šitai žinai.
Būtum puikus generolas, mieloji.
Tu koveisi visą gyvenimą. Tegu šį kartą kaunasi kiti.
Juk žinai, kad nenoriu kautis.
Noriu pamatyti, kaip mūsų sūnus užaugs. Kaip paskui jį bėgios mergaitės.
Negaliu tavęs netekti.
Aš neišgyvensiu.
Aš turiu susitikti su Pariu.
Palauk.
Palauk!
Elena, ką tu darai?
Paleisk mane. -Ne.
Mačiau, kaip jie degė.
Mačiau jų lavonus ant laužų.
Tai aš kalta.
Taip. Tu juk supranti.
Tiek daug našlių.
Tebegirdžiu jų riksmą.
Jų vyrai žuvo todėl, kad aš esu čia.
Einu prie laivų.
Ne, ten tu neisi.
Aš pasiduosiu Menelajui.
Per vėlu.
Ar manai, kad Agamemnonui rūpi brolio santuoka?
Jam rūpi tik valdžia. Ne meilė.
Iš ryto Paris kausis.
Taip.
Menelajas jį nužudys. Neleisiu, kad tai įvyktų.
Toks jo sprendimas.
Ne. Negaliu leisti, kad dėl manęs kautųsi.
Aš - nebe Spartos karalienė.
Dabar tu Trojos princesė.
Mano broliui reikės tavęs šįvakar.
Pone. Kariuomenė žygiuoja.
Tegu žygiuoja. Mes liekame.
Bet vyrai pasirengę.
Liksime, kol Agamemnonas pradės maldauti Achilo grįžti.
Kaip liepsite.
Ar tu pasirengęs kautis?
Pasirengęs žudyti? Atimti gyvybes?
Taip.
Naktimis matau veidus tų, kuriuos esu nužudęs.
Jie stovi anoje Stikso upės pusėje.
Laukia manęs.
Sako: Sveikas atvykęs, broli.
Mes, žmonės, - bjaurūs padarai.
Mokiau tave kautis, bet niekada nepaaiškinau, kodėl reikia kautis.
Aš kausiuosi už tave.
O už ką kausiesi, kai manęs nebebus?
Kariai kaunasi už karalius, kurių nėra matę.
Jie daro, kas jiems įsakyta. Miršta, kai jiems įsakyta mirti.
Kareiviai paklūsta.
Nešvaistyk gyvenimo vykdydamas kokio kvailio įsakymus.
Eik.
Tu įsitikinęs, kad turi šitaip pasielgt?
Karas prasidėjo dėl manęs.
Elena, sėsk šalia manęs.
Nesislepi už savo aukštų sienų. Kaip narsu.
Neprotinga, bet narsu.
Atvykot čia nekviesti. Grįžkit į laivus ir plaukite namo.
Per toli nuėjai, karalaiti Hektorai.
Karalaitis? Koks karalaitis?
Ar karaliaus sūnus priimtų svetingumą,
valgytų šeimininko maistą, gertų vyną,
draugiškai apkabintų jį, o naktį pagrobtų jo žmoną?
Tavo žmona paliko tave saulei šviečiant.
Ji ten, stebi, tiesa? Gerai.
Tegu ji mato, kaip tu miršti.
Dar ne, broli.
Apsidairyk, Hektorai.
Aš atvedžiau visus Graikijos karius prie tavo pakrančių.
Tu dar gali išgelbėti Troją, karalaiti. - Turiu du norus.
Jei įvykdysi, tavo žmonės nebemirs.
Pirma, grąžink Eleną mano broliui.
Antra, Troja turi klausyti mano įsakymų.
Kovoti už mane, kai pakviesiu.
Nori, kad žiūrėčiau į tavo kariuomenę ir drebėčiau?
Aš juos matau.
50 000 vyrų kovos čia dėl vieno vyro godumo.
Atsargiau, vaikine.
Mano gerumas turi ribas.
Mačiau tavo gerumo ribas.
Nė vienas trojietis nepaklus svetimojo įsakymams.
Tada visi trojiečiai žus.
Yra kita išeitis.
Aš myliu Eleną ir neatsisakysiu jos, kaip ir tu.
Tai kaukimės mudu.
Laimėtojas parsiveš Eleną.
Ir tegu viskas baigiasi.
Narsus pasiūlymas, bet nepakankamai.
Leisk man nužudyti šitą pasipūtėlį.
Atvykau čia ne tavo gražuolės žmonos.
Atvykau užimti Trojos.
Aš atvykau ginti savo garbės.
Kiekvienas jo kvėptelėjimas įžeidžia mane.
Leisk man užmušti jį. Kai jis gulės dulkėse, duok ženklą pulti.
Paimsi miestą. O aš būsiu atkeršijęs.
Tebūnie taip.
Priimu tavo iššūkį. Šįvakar išgersiu už tavo kaulelius.
Grįžti į rikiuotę!
Tegu jis taikosi ir kerta pro šalį. Jis pavargs.
Broli, jei žūsiu, pasakyk Elenai
Pasakysiu.
Neleisk Menelajui jos skriausti. Jeigu jis...
Galvok tik apie savo ir jo kardą.
Kelkis.
Nagi.
Matai tas varnas?
Jos dar neragavo karalaičio mėsos.
Ar dėl jo tu mane palikai?
Kaukis.
Priešinkis man!
Bailys.
Kaukis!
Mes susitarėme.
Kaukis!
Kaukis su juo, sūnau.
Bailys! Kaukis.
Trojiečiai nesilaiko susitarimo!
Kaukis.
Pasiruoškite mūšiui.
Tai negarbinga!
Neverta karaliaus vardo.
Jei jis nesikaus, Trojai galas.
Kova baigta!
Kova nebaigta.
Traukis, Hektorai.
Nužudysiu jį prie tavo kojų. Man nesvarbu.
Jis mano brolis.
Pari!
Jok!
Jok! Jok į vidų, Pari!
Lankininkai!
Mūsų vyrai - per arti sienų.
Atsitrauk, kvaily!
Už Troją!
Jau!
Grąžink vyrus į rikiuotę!
Pirmosios gretos, į priešą!
Pirmyn! Pirmyn!
Pirmyn!
Apolono garbintojai!
Karalaiti Hektorai!
Turime trauktis.
Mano kariuomenė dar nėra pralaimėjusi mūšio!
Jei neatsitrauksi, nebeturėsi kariuomenės.
Atgal į laivus!
Traukiamės!
Grįžkite. Atgal į laivus!
Atgal! Atgal!
Sustokite!
Jaunasis valdove, mes privertėme juos sprukti!
Mes vis dar pasiekiami jų lankininkams.
Tegu vyrai surenka mūsų žuvusiuosius.
Siųskite pasiuntinį pas graikus. Tegu ir jie susirenka žuvusiuosius.
Ar jie mums irgi leistų?
Atgal! Atsitraukite!
Rikiuokitės!
Tu laikai mane bailiu. Aš ir esu bailys.
Žinojau, kad jis mane nužudytų.
Jūs mus stebėjote.
Tėvas.
Brolis.
Visa Troja. Gėda man nerūpi.
Aš paaukojau išdidumą,
garbę tik tam, kad gyvenčiau.
Paaukojai dėl meilės.
Tu iškvietei į kovą stiprų karį. Tam reikėjo drąsos.
Aš išdaviau tave.
Menelajas buvo narsus vyras.
Jis gyveno, kad kariautų.
Kasdien, gyvendama su juo, norėjau įbristi į jūrą ir nuskęsti.
Man nereikia didvyrio. Man reikia vyro, šalia kurio norėčiau sulaukti senatvės.
Trojoje jie juokiasi iš manęs. Apgirtę nuo pergalės.
Mano, kad plauksiu namo vos prašvitus.
Šitaip ir padarykime.
Sprunku! Kaip nuplaktas šuo!
Mūsų vyrai įsitikinę, kad atvykome dėl Menelajo žmonos.
Jos jau nebereikia.
Mano brolio kraujas dar sunkiasi į smėlį, o tu jį įžeidinėji!
Ar įžeidimas pasakyti, kad negyvas žmogus yra negyvas?
Jei išvyksime dabar, neteksime garbės.
Trojiečiai gali mus lengvai nugalėti. Hetitai tik laukia, kada galės mus pulti.
Jei liekam, tai dėl svarbios priežasties.
Apginti Graikiją, ne savo išdidumą.
Tavo asmeninis karas su Achilu silpnina mus.
Achilas yra vienas vyras.
Hektoras  vienas vyras.
O žiūrėk, ką jis mums šiandien padarė.
Hektoras kaunasi už savo šalį! Achilas kaunasi tik už save!
Man nerūpi jo lojalumas. Rūpi tik jo gebėjimas laimėti mūšį.
Jis teisus.
Vyrų dvasia pakrikusi.
Net jei mėginčiau sudaryti su Achilu taiką, jis manęs neklausytų.
Verčiau persmeigtų mane ietimi negu kalbėtųsi!
Aš su juo pasikalbėsiu.
Jis norės, kad grąžintume merginą.
Tegu pasiima tą prakeiktą merginą.
Aš jos nepaliečiau.
Kur ji?
Atidaviau vyrams.
Po šios dienos jiems reikia pasilinksminti.
Nagi, duok man tą kalę!
Kas pirmas?
Trojos kekšė.
O, taip. Mergelės drabužis.
Reikėtų ją nužudyti, kad neveistų Trojai išperų.
Nagi, laikykite ją. Stipriau, stipriau.
Geriau būti spartiečių vergu nei iš Trojos...
Achilas!
Nurimk. Ar tave nuskriaudė?
Mačiau, kaip grūmeisi su jais. Tu drąsi.
Moku grumtis tik kai mane puola. Tiek drąsos turi ir šuo.
Valgyk.
Visą gyvenimą pažinojau tokius vyrus kaip tu.
Nepažinojai.
Manai, labai skiriesi nuo tūkstančių kitų?
Kariams aiškus tik karas. Taikos metu jie sutrinka.
O tu nekenti tų karių.
Man jų gaila.
Trojos kariai žuvo stengdamiesi apginti tave.
Jie nusipelno daugiau nei tik gailesčio.
Kodėl pasirinkai tokį gyvenimą?
Kokį gyvenimą?
Būti didis karys.
Aš nesirinkau. Gimiau ir tapau juo.
O tu? Kodėl pasirinkai mylėti dievą?
Įsitikinsi, kad tai meilė be atsako.
Tau smagu erzinti mane?
Tu paskyrei gyvenimą dievams.
Dzeusui, griaustinio dievui. Atėnei, išminties deivei. Tu jiems tarnauji.
Taip, žinoma.
O kaip Arėjas, karo dievas? Kas apkloja jo guolį nužudytų žmonių oda?
Visų dievų reikia bijoti ir juos gerbti.
Pasakysiu tau paslaptį,
kurios tau neatskleidė šventykloje.
Dievai mums pavydi.
Pavydi, nes mes mirtingi.
Nes kiekviena akimirka mums gali būti paskutinė.
Viskas mums gražiau, nes mes mirsime.
Tu niekada nebūsi dailesnė nei dabar.
Ir mūsų čia niekada nebebus.
Laikiau tave šiurkščiu stuobriu.
Tokiam galėčiau atleisti.
Pjauk. Nieko nėra lengviau.
Ar tu nebijai?
Visi mirsime. Ne šiandien, tai po 50 metų. Nesvarbu.
Pjauk.
Jei tavęs nenužudysiu, tu nužudysi daugiau žmonių.
Daug.
Pone, ten
Liepk vyrams pakrauti laivus.
Mes plaukiame namo.
Agamemnonas - išdidus vyras.
Bet moka pripažinti klaidas.
Jis atsiuntė tave manęs atsiprašyti?
Kodėl tarnauji paniekos vertam karaliui?
Tau pasaulis atrodo paprastas, bičiuli,
bet karaliui sprendimai retai yra paprasti.
Itakė negali leisti sau tokio priešo kaip Agamemnonas.
Ar mes turime jo bijoti?
Tu nieko nebijai ir tai tavo bėda. Baimė yra naudinga.
Mums reikia, kad grįžtum.
Tu reikalingas Graikijai.
Graikija gyvavo ir iki manęs.
Ir Graikija liks Graikija man mirus.
Kalbu ne apie kraštą.
Tu reikalingas vyrams.
Pasilik, Achilai.
Tu gimęs šiam karui.
Reikalai šiandien ne tokie paprasti.
Moterys sugeba juos komplikuoti.
Iš visų Graikijos karalių tave labiausiai gerbiu.
Šiame kare tu esi tarnas.
Kartais tenka tarnauti, kad galėtum vadovauti.
Tikiuosi, vieną dieną šitai suprasi.
Mes vykstame namo?
Išplaukiame rytą.
Graikai buvo išžudyti. Negalima šitaip išplaukti.
Tu vis dar trokšti kovos. Bet bus kitų karų. Galiu pažadėti.
Jie mūsų tėvynainiai.
Tu išduodi Graikiją, kad tik Agamemnonas pralaimėtų.
Kas nors turi pralaimėti.
Dievai palaiko mūsų reikalą.
Dabar pats laikas sunaikinti graikų kariuomenę.
Jų dvasia palaužta.
Smokite jiems dabar, ir stipriai.
Jie spruks.
Vakar mirmidonai nesikovė. Graikai nevieningi.
Bet jei užpulsim laivus, jie susivienys.
Jei jie sugalvos pulti mus  tegu.
Mūsų sienų nepralauš. Mes juos atmušime.
Vakar graikai per menkai mus vertino.
Mes šitaip nedarykime.
Ar teisingai supranti ženklų prasmę?
Šventyklos išniekinimas supykdė Apoloną.
Dievai prakeikė graikus.
Paruoškite kariuomenę. Pulsime auštant.
Ar aš dar tavo belaisvė?
Tu mano viešnia.
Trojoje svečiai gali bet kada išeiti.
Tai gali išeiti.
Ar tu visa tai paliksi?
Ar tu paliktum Troją?
Ginkite šias barikadas!
Lankininkus - į galą.
Achilas.
Pirmyn!
Vienai dienai užteks.
Atgal į laivus!
Tai jo pusbrolis.
Į Troją! Atgal į miestą!
Į Troją!
Šiandien ketinome plaukti namo.
Nemanau, kad dabar kas nors plauktų namo.
Achilai.
Tu nepaklusai mano įsakymui.
Ne, pone, įvyko klaida.
Aš įsakiau mirmidonams nesikišti.
Kas atvedė juos į mūšį?
Aš jų nevedžiau, pone. Manėme, kad vedėte jūs.
Kur Patroklas? Patroklai!
Manėme, kad vedėte jūs, pone.
Jis turėjo jūsų šarvus, skydą, antblauzdžius, šalmą.
Net kovėsi taip kaip jūs.
Kur jis? Kur?
Jis žuvo, pone.
Hektoras perrėžė jam gerklę.
Nereikia! Nereikia!
Kur tu mane vedi?
Prisimeni, kaip galima čia ateiti?
Taip.
Kitą kartą eik tuneliu.
Posūkių nėra, nepaklysi. Tik eik tiesiai.
Gale išeisi prie upės.
Tada eik palei upę iki Idos kalno.
Kodėl man nurodai tą kelią?
Jei aš žūsiu, - Ne.
Nežinau, ar miestas ilgai atsilaikys.
Jei graikai įsiverš, viskas bus baigta.
Išžudys visus vyrus. Vaikus numes nuo miesto sienų.
Maldauju.
Moteris paims į vergiją. O tai tau baisiau už mirtį.
Kodėl kalbi tokius dalykus?
Noriu, kad būtum pasirengusi.
Noriu, kad paimtum mūsų sūnų ir atvestum čionai.
Išgelbėk kiek galima daugiau žmonių, bet ateik čionai. Ir bėk.
Šiandien nužudžiau jaunuolį,
dar berniuką.
Per jauną mirti.
Tas berniukas išsaugojo mums karą.
Eudorai.
Klausau.
Man reikia šarvų.
Ne.
Nereikia!
Virvę!
Hektoras - mano pusbrolis. Jis geras žmogus.
Nekovok su juo. Prašau. Nekovok su juo.
Prašau.
Ne.
Hektorai!
Tėve, atleisk man mano nusižengimus.
Tarnavau tau kiek galėdamas geriau.
Hektorai!
Tegu tave saugo dievai.
Hektorai?
Joks tėvas nėra turėjęs geresnio sūnaus.
Tegu tave saugo Apolonas, karalaiti.
Tu esi pats narsiausias.
Tu esi Trojos karalaitis.
Žinau, kad galėsiu tavimi didžiuotis.
Atsimink, ką tau sakiau.
Tau nebūtina eiti kautis. Nebūtina.
Atsimink, ką tau sakiau.
Hektorai!
Mačiau šitą akimirką sapne.
Sudarysiu su tavimi sutartį.
Tegu dievai bus liudytojai.
Laimėtojas leis pagarbiai palaidoti pralaimėjusįjį.
Tarp liūtų ir žmonių sutarčių nėra.
Dabar žinai, su kuo kausiesi.
Vakar maniau, kad kaunuosi su tavimi.
Gaila, kad buvai ne tu. Bet aš atidaviau berniukui pagarbą, kurios jis nusipelno.
Pagerbei nužudydamas kardu.
Šįvakar tu nebeturėsi akių. Nebeturėsi ausų ir liežuvio.
Klajosi požemio pasaulyje aklas, kurčias, nebylys, visi mirusieji žinos,
kad tai Hektoras, kvailys, manęs, jog nužudė Achilą.
Kelkis, Trojos karalaiti.
Kelkis.
Nenoriu, kad akmuo pelnytų man šlovę.
Tu netekai pusbrolio.
Dabar atėmei iš manęs manąjį.
Kada šitai baigsis?
Niekada nesibaigs.
Kas tu?
Aš ištvėriau tai, ko niekas žemėje nebuvo ištvėręs.
Pabučiavau ranką žmogaus, nužudžiusio mano sūnų.
Priamas? Kaip tu čia patekai?
Aš savo šalį pažįstu geriau negu graikai.
Tu narsus vyras.
Akimirksniu galėčiau pasmeigti tavo galvą ant baslio.
Ar manai, kad mane dar gąsdina mirtis?
Mačiau, kaip žuvo mano vyresnysis sūnus.
Mačiau, kaip tempei jo kūną paskui vežimą.
Atiduok jį man.
Jis nusipelno būti deramai palaidotas. Tu žinai.
Atiduok jį man.
Jis nužudė mano pusbrolį.
Jis manė, kad ten tu.
Kiek pusbrolių tu nužudei?
Kiek sūnų, tėvų, brolių, vyrų?
Kiek, narsusis Achilai?
Pažinojau tavo tėvą. Jis mirė jaunas.
Jam pasisekė, nes nesulaukė savo sūnaus mirties.
Tu iš manęs atėmei viską.
Vyriausiąjį sūnų, įpėdinį, karalystės gynėją.
Negaliu pakeisti to, kas įvyko. Tokia dievų valia.
Bet padaryk man tą nedidelę malonę.
Mylėjau savo vaiką nuo tada, kai jis atmerkė akis,
iki tol, kol tu jam jas užmerkei.
Leisk nuprausti jo kūną. Leisk pasimelsti.
Leisk monetomis užspausti jam akis ir atiduoti mirties valtininkui.
Jei leisiu tau iš čia išeiti,
jei leisiu jį pasiimti,
niekas nepasikeis.
Iš ryto tebebūsi mano priešas.
Tu ir šiąnakt esi mano priešas.
Bet net priešai gali parodyti pagarbą.
Žaviuosi tavo drąsa.
Palauk manęs lauke, tuoj ateisiu.
Netrukus mes vėl susitiksime, broli.
Tavo sūnus buvo geriausias mano priešininkas.
Mano šalyje laidotuvių iškilmės trunka 12 dienų.
Mano šalyje taip pat.
Karaliaus sūnui bus suteikta ta garbė.
12 dienų nė vienas graikas nepuls Trojos.
Briseidė?
Manėme, kad tu žuvusi.
Tu laisva.
Jei tave įskaudinau, tai nenorėdamas.
Eik.
Niekas tavęs nesulaikys. Duodu žodį.
Eime, mergaite.
Tu daug geresnis karalius už tą, kuris vadovauja šiai kariuomenei.
Achilas sudarė slaptą sutartį, o aš turiu ją pripažinti? Kokia čia išdavystė?
Bendrauja su priešo karaliumi. Duoda jam 12 dienų taikos.
Taikos! Taikos!
Jų karaliaus sūnus negyvas, kariuomenė - be vado.
Pats laikas pulti!
Net jei Hektoro nebėra, sienų mes nepralaušime.
Nuversiu jų sienas,
net jei tektų paaukoti 40 000 graikų.
Išgirsk mane, Dzeusai!
Nugriausiu jų sienas ir sulyginsiu su žeme!
Gražus.
Parvešiu namo sūnui.
Na, Odisėjau,
sugalvojai, kaip priversti avis pasikviesti pietų vilkus.
Atleisk, Eudorai. Neturėjau tau smogti.
Tu visą gyvenimą buvai ištikimas draugas.
Tikiuosi, daugiau nenuvilsiu jūsų.
Tai aš nuviliu žmones.
Žadink vyrus, tu gabensi juos namo.
Ar jūs su mumis nevyksite?
Aš turiu kovoti savo karą.
Leiskite man žygiuoti greta jūsų.
Ne. Nenoriu, kad mūsų vyrai dalyvautų.
Graži naktis.
Eik, Eudorai.
Tai paskutinis mano įsakymas.
Kautis greta jūsų buvo man gyvenimo garbė, pone.
Po 12 dienų
Atidarykite vartus! Atidarykite vartus!
Maras.
Neprieik per arti, karaliau.
Tokia dievų valia.
Jie suteršė Apolono šventyklą,
o Apolonas suteršė jų kūnus.
Tikėjosi ateiti čia ir per dieną užimti mūsų miestą.
O dabar jie sprunka per Egėjo jūrą.
Kas tai?
Auka Poseidonui. Graikai meldžiasi, kad laimingai grįžtų namo.
Tai dovana. Turėtume nugabenti į Poseidono šventyklą.
Verčiau sudeginkime.
Sudeginti? Tai dovana dievams.
Tėve, sudegink jį.
Pažvelk į juos.
Atrodo, jų sosto įpėdinis nežuvo.
Dabar tu įpėdinis.
Pasistenk, kad brolis tavim didžiuotųsi.
Kur Briseidė? Kur ji?
Nežinau. Maldauju, aš turiu sūnų.
Vesk jį iš Trojos.
Briseide!
Elena, turime eiti.
Kur?
Aš tau parodysiu. Greičiau.
Pari, Pari. Kelias tolimas. Paskubėk.
Briseide!
Tegu dega!
Tegu Troja dega!
Tegu sudega visa!
Deginkite Troją!
Kelias tolimas. Greičiau.
Eime. - Aš lieku.
Ne.
Tėvas niekada nepaliks miesto. Negaliu jo palikti.
Miestas pražuvęs. Jie sudegins jį iki pamatų.
Kuo tu vardu? - Enėjas.
Ar moki kautis kardu? - Taip.
Trojos kardas.
Kol jis trojiečio rankose, mūsų tauta turi ateitį.
Apsaugok juos, Enėjau.
Rask jiems naujus namus.
Rasiu.
Pari, Briseidės kambaryje nebuvo.
Aš ją rasiu. Eikite.
Ne, aš liksiu su tavimi.
Eik.
Maldauju, nepalik manęs.
Ar galėtum mylėti mane, jei dabar pabėgčiau?
Maldauju.
Mes būsime kartu. Šiame pasaulyje arba kitame. Mes būsime kartu.
Eik.
Prie vartų.
Trojiečiai, jūs esate tikri kariai!
Man garbė jums vadovauti.
Karalaiti.
Valtininkas mūsų laukia.
Priverskime jį laukti kuo ilgiau.
Ar tu nežinai, kas yra garbingumas? Ar tu nežinai, kas yra garbingumas?
Per vėlu melstis, žyne.
Per tavo meilės ryšį vos nepralaimėjau karo.
Būsi mano vergė Mikėnuose.
Trojos žynė plaus man grindis.
O naktimis
Kelkis. Kelkis!
Nedaryk šito! Ne! Nedaryk!
Nurimk, viskas gerai. Nurimk.
Tu suteikei man ramybę vykstant karui.
Briseide, eime.
Eik. Privalai eiti. - Ne.
Troja žūva.
Eik.
Turime eiti.
Aš žinau, kur išėjimas.
Viskas gerai.
Eik.
Briseide, eime.
Eik.
Ramybė tau, mano broli.
Jei kada nors apie mane pasakos,
tegu sako, kad vaikščiojau su gigantais.
Vyrai kilo ir krito kaip žiemkenčiai,
bet šie vardai niekad nebus pamiršti.
Tegu sako, kad gyvenau Hektoro laikais,
arklių tramdytojo laikais.
Tegu sako,
kad gyvenau Achilo laikais.
TROJA